Γ.Σ. Μανδραϊκός

Ο Μανδραϊκός Γυμναστικός Σύλλογος είναι ελληνικό αθλητικό σωματείο που δραστηριοποιείται στην περιοχή της Μάνδρας Αττικής. Ο σύλλογος ιδρύθηκε το 2017 όταν ο Γ.Σ. Μάνδρας Νικηφόρος απορρόφησε τον Α.Ο.Κ. Μανδραϊκό.«Και εγένετο... Γ.Σ. Μάνδρας Νικηφόρος», άρθρο στον ιστότοπο Basketa.gr, 6 Οκτωβρίου 2017. Διατήρησε ως επίσημα χρώματά εκείνα του δεύτερου, δηλαδή το μπλε και το λευκό. Στο έμβλημά του απεικονίζεται ένα κριάρι συμβολίζοντας την ανθηρή κτηνοτροφία της περιοχής.«This is Mandra!», άρθρο στον ιστότοπο Gazzetta.gr, 4 Δεκεμβρίου 2017. Ο σύλλογος καλλιεργεί τμήματα τόσο ενηλίκων όσο και νεαρότερων ηλικιακά αθλητών. Νομικά διαθέτει μορφή ερασιτεχνικού σωματείου. Έδρα του είναι το 1ο Κλειστό Γυμναστήριο Μάνδρας.1ο Κλειστό Γυμναστήριο Μάνδρας , πληροφορίες στον ιστότοπο Gipeda.gr.

 Ιστορική αναδρομή 
 Ίδρυση 
Ο σύλλογος ιδρύθηκε το 2017 όταν ο Γ.Σ. Μάνδρας Νικηφόρος απορρόφησε τον Α.Ο.Κ. Μανδραϊκό. Τυπικά ανήκει στο δυναμικό της Ε.Σ.Κ. Νότιας Αττικής.

Ο δεύτερος την εποχή εκείνη αγωνιζόταν στη Β' Εθνική Κατηγορία, με τη νεοσύστατη ομάδα να ξεκινά την πορεία της από το ίδιο επίπεδο. Την παρθενική του περίοδο ο σύλλογος αγωνίστηκε ως Γ.Σ. Μάνδρας - Νικηφόρος, ωστόσο το επόμενο καλοκαίρι το όνομα άλλαξε σε Γ.Σ. Μανδραϊκός.

Σημειώνεται πως ο παλαιότερος Μανδραϊκός Α.Ο.Κ. είχε ιδρυθεί το 1983, όταν αποσπάστηκε ως αυτόνομη διοικητικά ομάδα από τον ποδοσφαιρικό Μανδραϊκό Α.Ο. (έτος ίδρυσης 1956).

Η παρθενική περίοδος του νέου σχήματος συνέπεσε ατυχώς με τις φονικές πλημμύρες που έπληξαν τη Μάνδρα το Νοέμβριο του 2017, με τους παλαίμαχους του Μανδραϊκού να δίνουν φιλανθρωπικό αγώνα ένα μήνα αργότερα για την ενίσχυση των θυμάτων της θεομηνίας.

 Πορεία στη Β' Εθνική (2017-2022) 
Ο πρώτος επίσημος αγώνας της ομάδας έλαβε χώρα στις 13 Σεπτεμβρίου 2017, εντός έδρας, στα πλαίσια του Κυπέλλου Ελλάδος. Σε αυτόν αναδείχθηκε νικήτρια απέναντι στον Ιπποκράτη Κω με σκορ 66-68.«Πρόκριση για Μανδραϊκό και Πανελευσινιακό στο Κύπελλο», άρθρο στον ιστότοπο CtView.gr, 14 Σεπτεμβρίου 2017.«Τζάμπολ στο Κύπελλο», άρθρο στον ιστότοπο BasketNet.gr, 13 Σεπτεμβρίου 2017. Στην επόμενη αγωνιστική ηττήθηκε εντός έδρας από την ομάδα της Καστοριάς, με σκορ 71-94, με συνέπεια να αποκλειστεί από τη συνέχεια της διοργάνωσης.«Κύπελλο Ανδρών: Ο Ιωνικός το ντέρμπι, διπλά για Ηρακλή και Καστοριά», άρθρο στον ιστότοπο Basketa.gr, 16 Σεπτεμβρίου 2017.«Κύπελλο Ελλάδας: Τα αποτελέσματα της 2ης αγωνιστικής», άρθρο στον ιστότοπο AgapoToBasket.gr, 17 Σεπτεμβρίου 2017. Σε ό,τι αφορά το Πρωτάθλημα Β' Εθνικής Κατηγορίας της περιόδου 2017-18, ο Μανδραϊκός εντάχθηκε στον Όμιλο Νότου από κοινού με 15 ακόμη συλλόγους. Στον τελικό βαθμολογικό πίνακα παρατηρήθηκε τριπλή ισοβαθμία μεταξύ των συλλόγων Πρωτέας Βούλας (5η θέση), Μανδραϊκού (6η θέση) και Πανερυθραϊκού (7η θέση), καθένας από τους οποίους είχε συλλέξει από 16 νίκες και 14 ήττες.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Νότου) 2017-2018», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (Νότος): Παγκράτι-Ηράκλειο-Ελευσίνα… και του χρόνου» , άρθρο στον ιστότοπο Basketa.gr, 20 Μαΐου 2018. Κορυφαίος σκόρερ για λογαριασμό της ομάδας αναδείχθηκε ο Νίκος Ψυλλέας, με το Μουράτη Κούσουλα να έπεται. Πρώτος προπονητής της ομάδας για το μεγαλύτερο μέρος της είχε αναλάβει ο Θεόφιλος Μπεκές,«Απομακρύνθηκα με την αιτιολογία ότι δεν επικοινωνώ με τους διαιτητές», άρθρο στον ιστότοπο Basketa.gr, 19 Απριλίου 2018. ενώ στις τελευταίες αγωνιστικές τον διαδέχθηκε ο Λευτέρης Καλογήρου.«Ο Γ.Σ. Μανδραϊκός είναι στην ευχάριστη θέση να ανακοινώσει την συμφωνία με τον έμπειρο προπονητή Λευτέρη Καλογήρου ως το τέλος της αγωνιστικής σεζόν», ανακοίνωση στον επίσημο ιστότοπο του συλλόγου, 27 Απριλίου 2018.

Το επόμενο φθινόπωρο η ο Μανδραϊκός επέστρεψε στα γήπεδα για τις υποχρεώσεις του στο Κύπελλο. Στην πρεμιέρα η ομάδα τις Μάνδρας νίκησε εντός έδρας εκείνη του Παπάγου με σκορ 81-68.«Κύπελλο Ελλάδας (Νότος): Με… φόρα Δούκας, Δάφνη και Παγκράτι, ολική επαναφορά για Μανδραϊκό», άρθρο στον ιστότοπο Basketa.gr, 15 Σεπτεμβρίου 2018.«Tα αποτελέσματα της πρώτης φάσης του Κυπέλλου», άρθρο στον ιστότοπο της εφημερίδας «Φως», 16 Σεπτεμβρίου 2018. Στη 2η Αγωνιστική ήταν η σειρά της να αποκλειστεί από τη διοργάνωση, εφόσον γνώρισε την ήττα από την Καστοριά με σκορ 71-74 (στην παράταση, κανονικός αγώνας 62-62).«Κύπελλο Ελλάδας: Άνετα ο Ιωνικός, στην παράταση η Καστοριά, θρίαμβος για Ανατόλια!», άρθρο στον ιστότοπο SuperBasket.gr, 19 Σεπτεμβρίου 2018.«Κύπελλο Ελλάδας: Άρχισε «οργιάζοντας» ο Ιωνικός, από μηχανής… Πετρόπουλος και Καλατζής!», άρθρο στον ιστότοπο Basketa.gr, 19 Σεπτεμβρίου 2018. Τον Όμιλο Νότου της Β' Εθνικής συγκρότησαν για την περίοδο 2018-19 και πάλι 16 σύλλογοι. Ο Μανδραϊκός στο πλαίσιο αυτό ολοκλήρωσε τις αγωνιστικές του υποχρεώσεις στην 9η θέση του τελικού βαθμολογικού πίνακα. Συγκέντρωσε 14 νίκες και 16 ήττες, ισοβαθμώντας με τον Έσπερο Καλλιθέας και την Πεντέλη. Βάσει των μεταξύ τους αποτελεσμάτων οι τελευταίοι τοποθετήθηκαν χαμηλότερα.«Βαθμολογία και Αποτελέσματα Πρωταθλήματος Β' Εθνικής Κατηγορίας Ανδρών (Όμιλος Νότου) 2018-2019», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική (Νότος / 30ή αγωνιστική): Πρωταθλητής ο Οίακας, 4ο το Παγκράτι», άρθρο στον ιστότοπο InfoBasket.gr, 19 Μαΐου 2019. Παραγωγικότερος σκόρερ του Μανδραϊκού, καθώς και πρώτος στα τρίποντα, αναδείχθηκε ο Κωστής Δέδες (416 πόντοι σε 29 παιχνίδια, 14,34 κατά μ.ό. και 64 εύστοχα τρίποντα).««Πυροβολεί» από την κορυφή ο Δέδες», άρθρο στον ιστότοπο Basketa.gr, 5 Ιουνίου 2019. Καθήκοντα πρώτου προπονητή διατήρησε μέχρι τα μέσα Δεκεμβρίου ο Τζίμης Κουστένης.«Τελειώνει ο Κουστένης από τον Μανδραϊκό», άρθρο στον ιστότοπο BasketBlog.gr, 17 Δεκεμβρίου 2018. Τον διαδέχθηκε μέχρι το τέλος της χρονιάς ο Σάββας Κατσούνης,«Ανέλαβε τον Μανδραϊκό ο Κατσούνης», άρθρο στον ιστότοπο BasketWorld.gr, 18 Δεκεμβρίου 2018. ο οποίος ανανέωσε το συμβόλαιό του το καλοκαίρι του 2019.«Συνεχίζει ο Κατσούνης στον Μανδραϊκό», άρθρο στον ιστότοπο Basketa.gr, 17 Ιουνίου 2019.

Το επόμενο φθινόπωρο το σωματείο της Μάνδρας ξεκίνησε και πάλι την πορεία του από το Κύπελλο Ελλάδος σημειώνοντας αξιόλογη πορεία. Στην 1η Αγωνιστική της Α' Φάσης ξεπέρασε επιτυχώς το εμπόδιο του Λοκρού Αταλάντης, τον οποίο και νίκησε στην έδρα του με 64-77.«Τα αποτελέσματα στο Κύπελλο Ελλάδας», άρθρο στον ιστότοπο της εφημερίδας «Φως», 18 Σεπτεμβρίου 2019.«Κύπελλο Ελλάδος μπάσκετ: Δείτε όλα τα αποτελέσματα!», άρθρο στον ιστότοπο LamiaSports.gr, 18 Σεπτεμβρίου 2019. Στην επόμενη Αγωνιστική φιλοξένησε τον Οίακα Ναυπλίου, τον οποίο και υποχρέωσε σε ήττα με σκορ 83-82.««Έπεσε» στο τέλος ο Οίακας…», άρθρο στον ιστότοπο ArgolidaSports.gr, 22 Σεπτεμβρίου 2019.«Έχασε ο Οίακας από τον Μανδραϊκό 83-82 για το Κύπελλο Ελλάδος», άρθρο στον ιστότοπο Pna.gr, 22 Σεπτεμβρίου 2019. Στην 3η Αγωνιστική πήρε ένα ακόμη νικηφόρο αποτέλεσμα εντός έδρας, αυτή τη φορά απέναντι στο Ψυχικό με σκορ 65-59.«Κύπελλο Ελλάδος: Νίκη του Ανατόλια επί του Ολυμπιακού Β'», άρθρο στον ιστότοπο SuperBasket.gr, 25 Σεπτεμβρίου 2019.«Κύπελλο Ελλάδας: Τα αποτελέσματα της 3ης αγωνιστικής της Α' φάσης», άρθρο στον ιστότοπο InfoBasket.gr, 25 Σεπτεμβρίου 2019. Εν τέλει αποκλείστηκε στην 1η Αγωνιστική της Β' Φάσης, έχοντας γνωρίσει την ήττα εντός έδρας από το Λαύριο με σκορ 56-79.«Μεγάλη νίκη του Ηρακλή επί του Άρη – Πέρασαν Πανιώνιος, Λάρισα, Λαύριο και Κολοσσός», άρθρο στον ιστότοπο της εφημερίδας «Το Βήμα», 3 Οκτωβρίου 2019.«Πρόκριση-θρίλερ ο Ηρακλής στο Αλεξάνδρειο», άρθρο στον ιστότοπο της εφημερίδας «Ναυτεμπορική», 3 Οκτωβρίου 2019. Σε ότι αφορά το Πρωτάθλημα Β' Εθνικής της αγωνιστικής περιόδου 2019-20, ο Μανδραικός τοποθετήθηκε στον Όμιλο Νότου, τον οποίο συνέθεσαν 16 στον αριθμό σύλλογοι. Ωστόσο το Πρωτάθλημα δεν έληξε ποτέ, καθώς διεκόπη οριστικά μετά την ολοκλήρωση της 21ης Αγωνιστικής εξαιτίας των πρωτοφανών συνθηκών που προκάλεσε η Πανδημία COVID-19 στην Ελλάδα. Στο σημείο αυτό ο Μανδραϊκός βρισκόταν στην 11η θέση του βαθμολογικού πίνακα.«Βαθμολογία και Αποτελέσματα Β' Εθνικής Κατηγορίας Ανδρών (Όμιλος Νότου) 2019-2020», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Ακόμα πιο άδοξη ήταν η περίοδος 2020-21 που ολοκληρώθηκε μετά από μόλις 4 αγωνιστικές για τους ίδιους λόγους.«Βαθμολογία και Αποτελέσματα Β' Εθνικής Κατηγορίας Ανδρών (2ος Όμιλος Νότου) 2020-2021», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ο Μανδραϊκός δεν συμμετείχε ούτε στο Κύπελλο Ελλάδος ούτε στο Κύπελλο Νότιας Αττικής τη χρονιά αυτή. Προπονητής της ομάδας την περίοδο αυτή ήταν ο Σπύρος Σταθούλης.«Αναλαμβάνει τον Μανδραϊκό ο Σταθούλης», άρθρο στον ιστότοπο Basketa.gr, 2 Ιουλίου 2020. 

Κατά την αγωνιστική περίοδο, 2021-22, ο Γ.Σ. Μανδραϊκός έλαβε μέρος στο Πρωτάθλημα της Β' Εθνικής Κατηγορίας Ανδρών που διοργάνωσε η Ελληνική Ομοσπονδία Καλαθοσφαίρισης. Ειδικότερα εντάχθηκε στο 2ο Όμιλο Νότου τον οποίο συνέθεσαν 14 σύλλογοι από τη Νότια Ελλάδα. Στην τελική βαθμολογική κατάταξη η ομάδα της Μάνδρας τερμάτισε στην τελευταία θέση με συνέπεια να υποβιβαστεί. Ο απολογισμός της περιόδου ήταν 6 νίκες και 20 ήττες, όσες και οι σύλλογοι Κρόνος Αγίου Δημητρίου και Μελίσσια που κατετάγησαν υψηλότερα.«Βαθμολογία και Αποτελέσματα Εθνικών Κατηγοριών 2021-2022», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.«Β' Εθνική: Αποτελέσματα 26ης αγωνιστικής / 2ος όμιλος (εξ' αναβολής)», άρθρο στον ιστότοπο InfoBasket.gr, 25 Μαΐου 2022. 

Την ίδια χρονιά ο σύλλογος της Μάνδρας διαγωνίστηκε και στο Κύπελλο Νότιας Αττικής, στο οποίο εντάχθηκε απευθείας στη «Φάση των 32». Εκεί γνώρισε άμεσα τον αποκλεισμό, αφού ηττήθηκε εντός έδρας από τον Κρόνο Αγίου Δημητρίου με σκορ 58-62.«Κύπελλο ΕΣΚΑΝΑ: Γκάτζο και Δήμου «καθάρισαν» για τον Κρόνο στη Μάνδρα», άρθρο στον ιστότοπο Basketa.gr, 9 Οκτωβρίου 2021.

 Περίοδοι σε εθνικές κατηγορίες  
ΠερίοδοςΚατηγορίαΘέσηΚορυφαίος Σκόρερ ΚΠΚύπελλο2017-18 3Β' Εθνική 6 - 16-14 - - Νίκος Ψυλλέας 2η - Α' Φάσης 2-  -  -2018-19 3Β' Εθνική 9 - 14-16 - - Κωστής Δέδες  2η - Α' Φάσης  2-  -  -2019-20 3Β' Εθνική 11 - 9-12 - - - 1η - Β' Φάσης 4-  -  -2020-21 3Β' Εθνική - - διεκόπη - - - - --  -  -2021-22 3Β' Εθνική 14 - 6-20 - - ? - --  -  -2022-23 4Γ' Εθνική 12 - 1-21 - - ? 1η - Α' Φάσης 1-  -  -2024-25 4Γ' Εθνική 11 - 2-18 - - ? 1η - Α' Φάσης 1-  -  -

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Σάκης Βεσκούκης  Νίκος Γεωργοπαπαδάκος  Σάκης Γεωργοπαπαδάκος  Κωστής Δέδες  Μουράτης Κούσουλας  Παντελής Κοψιάς  Γιάννης Ροδοστόγλου  Κώστας Σιμιτζής  Γιάννης Τζιβελέκας  Γιώργος Τσιάκος  Στέλιος Χάλαρης  Νίκος Ψυλλέας
<div style="clear: both">

+ΠροπονητέςΕθνΟνοματεπώνυμοΘητεία  Θεόφιλος Μπεκές  Ίδρυση - Απρ 2018  Λευτέρης Καλογήρου  Απρ 2018 - Μαι 2018  Τζίμης Κουστένης  Μαι 2018 - Δεκ 2018  Σάββας Κατσούνης  Δεκ 2018 - Μαρ 2020  Σπύρος Σταθούλης  Ιουλ 2021 - Μαρ 2022  Θανάσης Κωνσταντώνης  Μαρ 2022  - Μάιος 2022  Σεραφείμ Σπανός  Μάιος 2022 - ?
<div style="clear: both">

 Παραπομπές 

 Εξωτερικοί σύνδεσμοι 

 Γ.Σ. Μανδραϊκός, επίσημος ιστότοπος.



 1ο Κλειστό Γυμναστήριο Μάνδρας , πληροφορίες στον ιστότοπο Gipeda.gr.

*
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Ν.Α.
Κατηγορία:Ιδρύσεις αθλητικών συλλόγων το 2017
Κατηγορία:Ιδρύσεις ομάδων καλαθοσφαίρισης το 2017